ניתן לשכור חדר במרכז העיר העתיקה ולהיות קרובים למסעדות, לבית הכנסת העתיק, לכנסיות המעניינות למוזיאון חיי העיר בבראשוב וליתר האטרקציות. בחרנו לשכור חדרים בוילה חמודה המרוחקת מעט מהמרכז וצמודה לפארק החבלים למה?
כי חיפשנו וילה עם חצר ומקום לילדים להתרוצץ וכי רצינו להתעורר לנוף ירוק בבוקר ועדיין להיות קרובים לבראשוב (בלי להתרחק עד כדי פויאנה בראשוב). בעלי המקום הם זוג צעיר עם ילדה והיו אדיבים ביותר באירוח ובארוחת הבוקר הביתית שהגישו לנו. זכינו גם לקבל בקבוק יין בייתי שהכינו בשנה שעברה מענבים שבצרו מחצר הוילה ולראות איך מכינים את היין של השנה.
בערב ההגעה הסתובבנו בכיכר העיר המרכזית עם הילדים, שנהנו לרוץ מסביב למזרקה בזמן בזמן שאנחנו הלכנו ממסעדה למסעדה וגילינו שהיה כדאי להזמין מקום מראש... בסוף מעז יצא מתוק ומצאנו מקום במסעדה איטלקית משובחת למדי במדרחוב שליד הכיכר, מלצרית עם שרשרת מגן דוד איחלה לנו שבת שלום והעלתה חיוך על פנינו.
למחרת עלינו על הרכבים ויצאנו לכיוון Rasnov, כ 40 דק' נסיעה מבראשוב. גם היא עיירה מתוקה ששוכנת בינות ההרים, מבנים נמוכים יפים עם נגיעות גרמניות והרבה צבעוניות. נחמד בהחלט להלך ברחובותיה (לא עם עקבי סטילטו ולא עם עגלת ילדים ישנה). עיירה זו נמצאת למרגלות טירת ראשנוב העתיקה שניתן לטייל בין ההריסות שלה. אפשר לעלות אליה רגלית או ברכבת קצרה (5 ליי לאדם כמדומני) שאוספת נוסעים מאזור השוק ודוכני הירידים. אותה הרכבת החמודה עוצרת גם בפארק הדינוזאורים שהוא בעצם יער שהוצבו בו פסלים של דינוזאורים. חלקם קצת זזים, רובם לא. יש שם גם גן שעשועים ומתקן חבלים קטן. אני לא התרגשתי אבל הילדים עפו על המקום ולכן במבחן התוצאה, המקום מומלץ ביותר.
מבחינת אוכל, המסעדה בערב הראשון הייתה טובה אבל בצהריים עם הקטנים שלנו, מה שהתברר כנוח וקל היה פשוט לאכול תירס חם בדוכני הרחוב ונקניקיה בלחמניה. בערב השני כבר בישלנו לבד בוילה מה שהיה נוח במיוחד מבחינת זמני ההרדמה של התינוק והבנות הקטנות.
מרכז חדש שהושק בתחילת 2018, מקורה ומכיל מתחמי משחק חגילאים שונים, מג'ימבורי ועד משחקי מחשב.
מוקם במרכז העיר העתיקה. יש בו תצוגות קבועות ומתחלפות שיכולות לעניין גם ילדים. בגדים של פעם, בובות בגודל טבעי, כלי תחבורה עתיקים ועוד.
ממוקם קצת מחוץ לעיר העתיקה, קרוב מאוד לפארק החבלים המקסים שהזכרתי בהתחלה.
כניסה עולה 5-10 ליי.
חלקו מקורה וחלקו בחוץ. פעיל בכל עונות השנה ומספק פעילויות לילדים עם צוות הווי מקוצעי. הפארק שייך למתחם המלונות הקרוב למקום.
זו הייתה קפיצה קטנה לבראשוב עם ילדים ממש קטנים ושמחה גדולה גדולה בלב.
עוד מילה בקשר לפארק החבלים. הוא מגניב ביותר, מרשים ומאתגר. אבל לדעתי לא ממש מיועד לגילאים האלו. אם ילדיכם בני 7 ומעלה, לגמרי לכו על זה. ובהחלט גם למבוגרים שווה לטפס ולעשות.
פארקי חבלים מתאימים לגילאי 7 ומטה הם אלו שב comana וב edenland בקרבת בוקרשט. שם יש מסלולים בגובה מטר וחצי וההורים יכולים ללוות ולעזור.
הערה לסיום: הגעתם לבראשוב בחורף? רוצים לעשות סקי? מוזמנים להיכנס לקרוא.
ממשיכים לטיול עם הילדים בבוקרשט? ראו פה המלצות לביקור שם.